Erreway

Erreway – Argentinos pop muzikos grupė, susikūrusi 2002 metais, telenovelės Rebelde Way metu. Keturių jaunuolių įkurta grupė turėjo galimybių tapti žinomiausia Argentinos muzikine grupe. Pirmasis albumas „Senales" („Ženklai"), pasirodęs 2002 metais, turėjo milžinišką pasisekimą. Populiarumu jam nenusileido ir antrasis albumas „Tiempo" („Laikas"). Po trečiojo albumo „Memoria" („Prisiminimas") pasirodymo 2004-aisiais, grupė neiširo – ją sudarė Luisana Lopilato, Camila Bordonaba, Benjamin Rojas, Felipe Colombo.

Erreway grupė pasiekė popiliarumo Argentinoje, Ispanijoje ir Izraelyje.

Atsikūrusi grupė „Erreway“ planavo rengti turus į Europą, išleisti ir pristatyti naująjį grupės albumą „Vuelvo“ Ispanijos publikai. Tačiau likus keliems mėnesiams iki koncertų Ispanijoje, „Erreway“ vadybininkas pranešė, kad grupės turas atidedamas neribotam laikui, o albumas prekyboje taip ir nepasirodė dėl iškilusių nesutarimų su grupės vadybininku.

Erreway nariai 
 
 Benjamin Rojas
 Camila Bordonaba
 Luisana Lopilato (pasitraukė)
 Felipe Colombo.

Diskografija

Video klipai 
 „Señales“ 2002: Sweet Baby
 „Señales“ 2002: Bonita de más
 „Señales“ 2002: Resistiré
 „Señales“ 2002: Inmortal
 „Señales“ 2002: Amor De Engaño
 „Señales“ 2002: Será Porque Te Quiero
 „Tiempo“ 2003: Tiempo
 „Tiempo“ 2003: Será de Dios
 „Tiempo“ 2003: Para Cosas Buenas
 „Tiempo“ 2003: Que Estés
 „Tiempo“ 2003: Te Soñé
 2002: Dos Segundos

Dainos neįrašytos į albumus 
 2002: „Coulotte Sexy“ – šita daina yra atliekama jaunųjų aktorių iš „Rebelde Way“ (Luisana Lopilato, Camila Bordonaba, Victoria Maurette, Micaela Vazquez ir kt.), bet neįrašyta į albumą. Daina buvo panaudota kai kuriuose serialo scenose. Lopilato ir Bordonaba atliko ją „Erreway“ gyvo garso koncertuose.
 2002: „Dos Segundos“ – ši daina atlikta Benjamin Rojas ir Camila Bordonaba pasirodė kaip singlas. Ji buvo atlikta gyvai ir turi sukurtą vaizdo klipą, bet į albumą neįrašyta. Daina sulaukė didelės sėkmės ir liko viena iš gražiausių „Erreway“ meilės dainų.
 2000: „We Will Rock You“ – „Erreway“ nariai ir kiti aktoriai iš „Rebelde Way“ šią dainą dainuodavo per grupės pasirodymo turus.

„Chiquititas“ 
„Chiquititas“ (Mažyliai) buvo labai populiarus serialas Lotynų Amerikoje, 9 dešimtmetyje. Camila Bordonaba, Luisana Lopilato ir Benjamin Rojas pradėjo vaidinti seriale „Chiquititas“ 1995-aisiais metais. Vėliau prie jų prisijungė ir Felipe Colombo. Camila Bordonaba vaidino Camila Bustillo (Kamilą Bustižio), Luisana Lopilato vaidino Luisana Maza (Luisianą Masą), Benjamin Rojas – Bautista Arce (Batistą Arsę) ir Felipe Colombo – Felipe Mejias (Felipę Mechijasą).

„Rebelde Way“ 
„Chiquititas“ (Mažyliai) baigėsi 2001-aisiais. 2002-aisiais grupės Erreway nariai gavo vaidmenis muilo operoje „Rebelde Way“ („Maištingas amžius“). Jaunuoliai vaidino keturis mokinius iš Elito mokyklos. Camila Bordonaba vaidino Marizza (Marisą), Benjamin Rojas – Pablo (Pablą), Felipe Colombo – Manuel (Manuelį) ir Luisana Lopilato – Mia (Miją). Maištingas amžius turėjo didelį pasisekimą. Telenovelė buvo populiari Pietų Amerikoje, Ispanijoje, Izraelyje ir daugelyje kitų šalių. Filmas baigėsi 2003-iaisiais.

„4 Caminos“ 
Tai dar vienas garsiosios Cris Morenos 2004 metais sukurtas filmas. „Erreway: 4 Caminos“ (Erreway: Keturi keliai). Tai serialo „Rebelde way“ tęsinys. Jame pagrindinius vaidmenis atlieka: Camila Bordonaba, Benjamin Rojas, Felipe Colombo ir Luisana Lopilato.
Tai istorija apie keturis ką tik baigusius mokyklą jaunuolius, žūtbūt siekiančius įgyvendinti savo svajones: išleisti savo grupės kompaktini diską, koncertuoti visame pasaulyje ir taip išpopuliarinti savo muziką. Taigi vieną dieną keturi jaunuoliai Pablo (Benjamin Rojas), Marizza (Camila Bordonaba), Mia (Luisana Lopilato) ir Manuel (Felipe Colombo) susiruošia į kelionę po gražiąją Argentiną. Tačiau sėsdami į pasenusį ir ne itin gerai veikiantį autobusiuką jie nė nenutuokia kiek daug jiems teks patirti kelionės į žvaigždes metu… Ir galų gale, įveikę visus sunkumus, daugybę kartų nugriuvę ir vėl atsikėlę, jie pagaliau supranta, kad nėra tokių kliūčių, kurių negalėtum įveikti lydimas geriausių savo draugų, kurie dėl tavęs pasiruošę padaryti bet ką, kaip ir tu dėl jų.

Argentinos atlikėjai
Pop atlikėjai